অতিশীর পদত্যাগ পত্র গ্রহণ লেফটেন্যান্ট গভর্নর ভিকে সাক্সেনার

নয়াদিল্লি: দিল্লির (Delhi) মুখ্যমন্ত্রীর (Chief Minister) পদ থেকে ইস্তফা দিলেন অতিশী মারলেনা (ATISHI) । রবিবার সকাল ১১ টা নাগাদ অতিশী তার পদত্যাগ (Atishi submitted his resignation) পত্র জমা দেন। রাজভবনে তাঁর পদত্যাগ পত্র গ্রহণ করেছেন লেফটেন্যান্ট গভর্নর ভিকে সাক্সেনা (Lt. Governor VK Saxena)।

গেরুয়া ঝড়ে পর্যুদস্ত আপ। তার মধ্যেই ঘরের মেয়ের ইমেজ নিয়ে কালকাজি বিধানসভা কেন্দ্রে আপ-বিজেপি-কংগ্রেস ত্রিমুখী লড়াইয়ে গেরুয়া প্রার্থী রমেশ বিধুরিকে ৩ হাজার ৫২১ ভোটে পরাজিত করেছেন আপ নেত্রী অতিশী (Atishi Marlena) ৷ তাঁর প্রাপ্ত ভোটের হার ৪৮.৮ শতাংশ ৷ বলা যায় আপের মান রক্ষা করেছেন তিনি।

অন্যদিকে গেরুয়া ঝড়ের সামনে দাঁড়াতে পারেননি অরবিন্দ কেজরিওয়াল, মণীশ সিসোদিয়া, সত্যেন্দ্র জৈন। সকলেই খড় কুটোর মতো উড়ে গিয়েছেন।

আরও পড়ুন: মন খারাপ কেজরিওয়ালের, নাচলেন অতিশী

রাজনৈতিক বিশ্লেষকদের অনুমান, আগামী সপ্তাহেই দিল্লিতে সরকার গঠনের দাবি জানাবে বিজেপি। পরবর্তী মুখ্যমন্ত্রী হিসেবে বিজেপি শিবিরে একাধিক নাম নিয়ে আলোচনা হলেও মুখ্যমন্ত্রীর দৌড়ে প্রথমে নাম রয়েছে পরবেশ সিং ভার্মার ৷ তিনি নয়াদিল্লি বিধানসভা আসন থেকে অরবিন্দ কেজরিওয়ালকে পরাজিত করেছেন ৷ তিনিও এদিন দিল্লির লেফট্যানেন্ট গভর্নরের সঙ্গে দেখা করেন। পাশাপাশি বিজওয়াসন বিধানসভা আসনের বিজেপির জয়ী প্রার্থী কৈলাস গেহলটও আজ রাজভবনে পৌঁছন। তিনি সংবাদমাধ্যমকে বলেন, “আমি এখানে উপরাজ্যপালের সঙ্গে সৌজন্য সাক্ষাতের জন্য এসেছি।”

Hon’ble Lt Governor, Shri VK Saxena today recieved the resignation of Hon’ble CM, Ms Atishi. He asked her to continue in her position till the formation of the new government. pic.twitter.com/tHHBCMKL3E

— Raj Niwas Delhi ?? (@RajNiwasDelhi) February 9, 2025

এই জল্পনা-কল্পনার মধ্যেই আগামী ১৩ ফেব্রুয়ারির পরে দিল্লির মুখ্যমন্ত্রী পদে শপথ অনুষ্ঠান হবে। ১২ থেকে ১৩ ফেব্রুয়ারি আমেরিকা সফরে ব্যস্ত থাকবেন প্রদানমন্ত্রী। সাক্ষাৎ করবেন প্রেসিডেন্ট ডোনাল্ড ট্রাম্পের সঙ্গে। প্রধানমন্ত্রীর সফর থেকেই ফেরার পরেই দিল্লিতে মুখ্যমন্ত্রীর শপথগ্রহণ অনুষ্ঠান।

শনিবার সন্ধ্যায়, প্রধানমন্ত্রী মোদি দলীয় সদর দফতরে- স্বরাষ্ট্রমন্ত্রী অমিত শাহ, বিজেপির জাতীয় সভাপতি জেপি নাড্ডা এবং অন্যান্য নেতাদের সঙ্গে দিল্লির জয় নিয়ে বৈঠক করেছেন। তবে সেই বৈঠকে রাজধানীর মুখ্যমন্ত্রী পদপ্রার্থী এবং সরকার গঠন নিয়ে কিছু আলোচনা হয়েছে কিনা তা স্পষ্ট নয়।

উল্লেখ্য, গতবছর দিল্লিতে মুখ্যমন্ত্রীর পদ থেকে ইস্তফা দেওয়ার পর মুখ্যমন্ত্রীর পদে বসেন অতিশী মারলেনা। ২০১২ সালে আম আদমি পার্টির রাজনীতিতে যুক্ত হন। দলে গুরুত্বপূর্ণ ভূমিকা নেন তিনি। ২০১৩ সালে আপ দিল্লির ক্ষমতায় আসলে অতিশী শিক্ষামন্ত্রী মণীশ সিসোদিয়ার উপদেষ্টা নিযুক্ত হন।

২০১৮ সাল পর্যন্ত তিনি এই পদে বহাল ছিলেন। ২০২৩ সালের মার্চ মাসে দিল্লি মন্ত্রিসভায় অন্তর্ভুক্ত করা হয় অতিশীকে। দিল্লির অর্থ, শিক্ষা, রাজস্বসহ মোট ১৪টি দফতরের দায়িত্ব দেওয়া হয় তাঁর কাঁধে। কেজরিওয়াল জেলে থাকাকালীণ আপের গুরুত্বপূর্ণ সমস্ত দায়িত্ব পালন করেন তিনি। ২০২৪ সালে দিল্লির মুখ্যমন্ত্রীর পদে বসেন । আজ সেই মুখ্যমন্ত্রীর পদ থেকেই ইস্তফা দিলেন অতিশী।